U จ่อรับเงินเฉียด 70 ลบ. หลังขายหุ้น NMG เกลี้ยงพอร์ต เหตุปรับแผนการลงทุนธุรกิจ
U จ่อรับเงินเฉียด 70 ลบ. หลังขายหุ้น NMG เกลี้ยงพอร์ต เหตุปรับแผนการลงทุนธุรกิจ
22 ต.ค. 2563

บริษัท ยู ซิตี้ จำกัด (มหาชน) หรือ U เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า เนื่องจากบริษัทฯได้ปรับแผนการลงทุนและพัฒนาของบริษัทฯ โดยมุ่งเน้นในทรัพย์สินหลักของบริษัทฯก่อน เพื่อให้สอดคล้องกับสถานการณ์และสภาพเศรษฐกิจในปัจจุบัน บริษัทฯจึงได้พิจารณาทบทวนแผนการลงทุนในหุ้น บริษัท เนชั่น มัลติมีเดีย กรุ๊ป จำกัด (มหาชน) หรือ NMG ซึ่งไม่ใช่ทรัพย์สินหลักของบริษัทฯ
ดังนั้น ในวันนี้ บริษัทฯจึงได้ลงนามในสัญญาจะซื้อจะขายเพื่อขายหุ้น NMG ทั้งหมดที่บริษัทฯถือครองให้แก่ผู้จะซื้อ (ซึ่งไม่ใช่บุคคลที่เกี่ยวโยงกันตามประกาศคณะกรรมการตลาดหลักทรัพย์แห่งประเทศไทย และไม่ใช่รายการที่เกี่ยวโยงตามประกาศคณะกรรมการกำกับตลาดทุนที่ ทจ. 21/2551) โดยมีมูลค่าซื้อขายจำนวน 69,086,300 บาท หรือคิดเป็นราคาซื้อขายหุ้นละ 0.17 บาท (ซึ่งเป็นราคาซื้อขายสุดท้ายก่อนขึ้นเครื่องหมายห้ามซื้อขายหลักทรัพย์จดทะเบียนเป็นการชั่วคราว (SP) ของหุ้น NMG) โดยคาดว่าจะดำเนินการโอนหุ้นทั้งหมดให้แก่ผู้จะซื้อแล้วเสร็จภายในวันที่ 4 ธันวาคม 2563